**Țară, Românie sfântă!**

*Emaanastasia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Țară, Românie sfântă!

Te-ai unit! Și azi se cântă, numai românește,

Țară, Românie sfântă, glia ta rodește !

Ai și munți, ai și izvoare, ai și Marea Neagră,

Ai câmpii și văi și dealuri, ai și Delta-ntreagă !

Hai, rămâi așa cum astăzi ești, făr’ de tăgadă

Și o sfântă Țară-n lume, toți să mi te vadă,

Că prin gloria ta măreață grăim românește,

Și oriunde-am fi în vatră, simțim creștinește.

Sau oriunde ne vor duce pașii peste zare,

Vom cinsti această zi, de: Unirea Mare...

Fie că suntem copii, fie buni sau mume,

Îți purtăm cu fală-n lume, gloriosul nume.

Românie, Mândră Țară, Românie dragă,

Să nu lași a ta putere, înapoi să tragă,

Și nicicând să nu se stingă, dulcele tău glas,

Să te-avem în veci în inimi la oricare pas.

Vom opri brațul străin care te râvnește

Și-l vom pune la respect când te întâlnește!

Mândră Românie dragă, Țara mea de glorii,

De la Nistru pân’ la Tisa, ai mândre istorii.

Astăzi noi toți îți cinstim, faptele mărețe,

Strălucirea ta purtăm pe-ale noastre fețe.

Iată că și mândrul soare, mulțumit privește,

Cum cu dragoste grăim dulce românește.